Blou Bul-moordverhoor beginDie Blou Bul-stut Bees Roux tydens 'n hofverskyning vroeër vanjaar. Foto: SAPA Daar is aanvanklik vroeër vanjaar vasgestel dat die verhoor van 1 tot 5 Augustus sou plaasvind. Roux se regsverteenwoordiger Rudi Krause sê egter dat die datum hulle nie gepas het nie en dat die staat voortgegaan het met die akte van beskuldiging en die vasstel van ŉ verhoordatum sonder hulle medewete. Krause sê hulle het aansoek gedoen vir ŉ alternatiewe datum aangesien hulle advokaat nie beskikbaar was vir die aanvanklike datum nie. Roux word beskuldig van die moord op sers Ntshimane Johannes Mogale (38) van die Tshwane-metropolisie. Roux het glo in die vroeë oggendure van 27 Augustus verlede jaar Mogale met sy kaal hande doodgemaak nadat hy na bewering deur die metropolisie afgetrek is vir dronkbestuur. Roux is verlede jaar op borgtog van R100 000 vrygelaat.